钦定古今图书集成/明伦汇编/皇极典/第205卷 > 孔丛子 > 《杂训》
## 钦定古今图书集成/明伦汇编/皇极典/第205卷 > 孔丛子 > 《杂训》

《县子问子思》曰：“颜回问为邦，夫子曰行夏之时。若是
殷周异正为非乎？”子思曰：夏数得天，尧舜之所同也。
殷周之王，征伐革命，以应乎天，因改正朔。若云天时
之改耳，故不相因也。夫受禅于人者则袭其统，受命
于天者则革之，所以神其事，如天道之变然也。三统
之义，夏得其正，是以夫子云。